
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 399 

~ 10 Ιουνίου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΔΙΑΤΑΓΜΑΤΑ 

Έγκριση διενέργειας συμπληρωματικών επιχώσεων 
θαλάσσιας έκτασης στην περιοχή της νήσου Ρεβυ- 
θούσας, Δήμου Μεγάρων από τη ΔΕΠΑ ΔΗΜΟΣΙΑ 


ΕΠΙΧΕΙΡΗΣΗ ΑΕΡΙΟΥ Α.Ε. 1 

Έγκριση διενέργειας πρόσχωσης θαλάσσιας έκτασης 
στη θέση Λούτρα, περιοχής Λέντα, Κοινότητας 
Μιαμούς, Νομού Ηρακλείου από το Υπουργείο Γε- 
ωργίας. 2 


ΑΠ ΑΛΛΟΤΡΙΩΣ ΕΙΣ 

ΔΙΑΤΑΓΜΑΤΑ (1 ) 

Έγκριση διενέργειας συμπληρωματικών επιχώσεων θα¬ 
λάσσιας έκτασης στην περιοχή της νήσου Ρεβυθού- 
σας, Δήμου Μεγάρων από τη ΔΕΠΑ ΔΗΜΟΣΙΑ ΕΠΙΧΕΙ¬ 
ΡΗΣΗ ΑΕΡΙΟΥ Α.Ε. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Α.Ν. 2344/40 (ΦΕΚ 154Τ.Α 1 ) "περίαι- 
γιαλού και παραλίας" όπως ισχύουν. 

2. Τη διάταξη της παραγρ. 21 του άρθρου 6 του Ν. 
2160/93 (ΦΕΚ 118/19-7-93τ.Α’), με την οποία αντικατα- 
στάθηκε η παραγρ. 7 του άρθρου 6 του Δ/τος της 11/12- 
11-1929. 

3. Την υπ’ αριθμ. 16419/3-8-88 (ΦΕΚ 577/5-8-88 τ.Δ’) 
απόφαση του Νομάρχη Δυτικής Αττικής "περί καθορι¬ 
σμού ορίων αιγιαλού - παραλίας στη νήσο Ρεβυθούσα, 
Δήμου Μεγάρων, εμπρός από ιδιοκτησία Δ.Ε.Π. 

4. Την από 13-8-1991 αίτηση της Δημόσιας Επιχείρησης 
Αερίου (ΔΕΠΑ Α.Ε.), με την οποία ζητά την παραχώρηση 
απλής χρήσης αιγιαλού - παραλίας στη νήσο Ρεβυθούσα 
για επέκταση θαλασσίων επιχώσεων συνολικού εμβαδού 
18.633 τ.μ. για την εξυπηρέτηση των αναγκών κατασκευ¬ 


ής και λειτουργίας του Τερματικού Σταθμού Υγροποιημέ¬ 
νου Φυσικού Αερίου. 

5. Το υπ’ αριθμ. 542/241/91/3-10-1991 έγγραφο του 
Γ.Ε.Ν. 

6. Το υπ’ αριθμ. Φ. 919.55020/11/91/Σχ. 1592/18-10-91 
έγγραφο της Υπηρεσίας Φάρωντου Πολεμικού Ναυτικού. 

7. Το υπ’ αριθμ. 3514-22/03/92/30-1-1992 έγγραφο της 
Δ/νσης Λιμένων και Λιμενικών Έργων, κλάδος Λ. Α. και Ε.Λ. 
του Υπουργείου Εμπορικής Ναυτιλίας. 

8. Την υπ αριθμ. 6769/1758/19-3-92 απόφαση του Υφυ¬ 
πουργού ΠΕ.ΧΩ.Δ.Ε. "περί προέγκρισης χωροθέτησης 
του συνόλου των εγκαταστάσεων του έργου του φυσικού 
αερίου στο λεκανοπέδιο Αττικής. 

9. Το υπ' αριθμ. Δ4α/3/185/Φ1/4/Μ/29-7-1991 έγγραφο 
της Γενικής Γραμματείας Δημοσίων Έργων του 
Υ.ΠΕ.Χ.Ω.Δ.Ε. 

10. Το υπ’ αριθμ. 92380/11220/21-10-91 έγγραφο της 
Δ/νσης Πολεοδομικού Σχεδιασμού του Υ.ΠΕ.ΧΩ.Δ.Ε. 

11. Την υπ’ αριθμ. Α.Π. 13070/92/14-6-1995 κοινή Υ¬ 
πουργική απόφαση, Υπουργών ΠΕ.ΧΩ.Δ.Ε. και Εμπορι¬ 
κής Ναυτιλίας με την οποία εγκρίθηκαν οι περιβαλλοντι¬ 
κοί όροι για τα λιμενικά έργα και τις θαλάσσιες επιχώσεις 
στον Τερματικό Σταθμό Υγροποιημένου Φυσικού Αερίου 
στη νήσο Ρεβυθούσα, Δήμου Μεγάρων και την υπ’ Α.Π. 
69138/21-5-98 όμοια "περί παρατάσεως χρονικής ισχύος 
των περιβαλλοντικών όρων". 

12. Το από 6-9-1991 πρακτικό της Ευκαιριακής Νομαρ¬ 
χιακής Επιτροπής (Ε.Ν.Ε.) Δυτικής Αττικής. 

13. Το αρ. πρωτ. 2850/28-8-1991 έγγραφο της Εφορεί¬ 
ας Εναλίων Αρχαιοτήτων του Υπουργείου Πολιτισμού. 

14. Το υπ’ αριθμ. 3793/26-9-91 έγγραφο της ΕΓ Εφορεί¬ 
ας Προϊστορικών και Κλασσικών Αρχαιοτήτων του Υ¬ 
πουργείου Πολιτισμού. 

15. Το αριθμ. πρωτ. 527587/16-9-1991 έγγραφο του Ελ¬ 
ληνικού Οργανισμού Τουρισμού. 

16. Το αριθμ. πρωτ. Α3/15532/20-8-1991 έγγραφο της 
Δ/νσης Υγείας - Τμήματος Υγειονομικού Ελέγχου της Νο¬ 
μαρχίας Δυτικής Αττικής. 

17. Το υπ’ αριθμ. 1752/5-7-91 έγγραφο της Δ/νσης Τε¬ 
χνικών Υπηρεσιών Ν. Δυτικής Αττικής. 

18. Το Πρακτικό της Επιτροπής Δημοσίων Κτημάτων Ν. 
Δυτικής Αττικής, στη σύνθεση της οποίας συμμετείχε και 
εκπρόσωπος του Υπουργείου Εθνικής Οικονομίας, σύμ- 

φωνα με τα οριζόμενα στην παρ. 21 άρθρ. 6 του Ν. 
2160/93. 

19. Την υπ’ αριθμ. 62164/13-10-1997 πρόταση του Υ¬ 
πουργού Εθνικής Οικονομίας "περί έκδοσης απόφασης 
του Υπουργού Οικονομικών για απ’ ευθείας παραχώρηση 
του δικαιώματος απλής χρήσης αιγιαλού στη νήσο Ρεβυ- 
θούσα, Δήμου Μεγάρων, στην Δημόσια Επιχείρηση Αερί¬ 
ου ΔΕΠΑΑ.ΕΛ 

20. Την υπ’ αριθμ. 1124441/7889π.ε./Β0010/16-10-98 
απόφαση του Υφυπουργού Οικονομικών, με την οποία 
παραχωρήθηκε στην ΔΕΠΑ Α.Ε. απευθείας το δικαίωμα 
χρήσης αιγιαλού - παραλίας, εμβαδού 18.633 τ.μ., που 
βρίσκεται μπροστά από την ιδιοκτησία της στη νήσο Ρε- 
βυθούσα, Δήμου Μεγάρων, Νομού Αττικής. 

21. Την αριθμ. 1107147/1239/0006Α/4-10-96 (ΦΕΚ 
922/7-10-96 Τ. Β') κοινή απόφαση του Πρωθυπουργού και 
του Υπουργού Οικονομικών, που αφορά στην ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς. 

Με πρόταση του Υφυπουργού Οικονομικών, αποφασί¬ 
ζει: 

Άρθο Μόνο 

Εγκρίνει την από το Δημόσιο διενέργεια συμπληρωμα¬ 
τικών θαλασσίων επιχώσεων συνολικού εμβαδού 18.633 
τ.μ. όπως αυτό εικονίζεται στο, από 18-6-91 Τοπογραφικό 
Διάγραμμα του Πολιτικού Μηχανικού Βόμβορη Δ. Ευ¬ 
στρατίου, με κλίμακα 1:500, που θεωρήθηκε στις 5-7- 
1991 από τη Δ/νση Τεχνικών Υπηρεσιών Δυτικής Αττικής. 

Οι προαναφερόμενες επιχώσεις να γίνουν από την "Δη¬ 
μόσια Επιχείρηση Αερίου ΔΕΠΑ Α.Ε." για τις ανάγκες κα¬ 
τασκευής και λειτουργίας του Τερματικού Σταθμού Υ¬ 
γροποιημένου Φυσικού Αερίου. 

Κατά τις επιχώσεις και μετά από αυτές να τηρηθούν ό¬ 
λοι οι όροι που έχουν τεθεί με τα έγγραφα 542/241/91/3- 
10-91 της Δ/νσης Α2 του Γ.Ε.Ν. , Φ.919.55020/11/ 

91/Σ. 1592/18-10-91 της Υπηρεσίας Φάρων του Πολεμι¬ 
κού Ναυτικού, 3514.22/03/92/30-1-92 της Δ/νσης Λιμένων 
και Λιμενικών Έργων κλάδος Λ.Α. και Ε.Λ. του Υπουργεί¬ 
ου Εμπορικής Ναυτιλίας 6769/1758/19-3-92 απόφαση 
του Υφυπουργού ΠΕ.ΧΩ.Δ.Ε. "περίπροέγκρισηςχωροθέ- 
τησης του συνόλου των εγκαταστάσεων του έργου του 
φυσικού αερίου στο λεκανοπέδιο Αττικής, Δ4α/3/185/Φ. 1/ 
4/Μ/29-7-91 της Δ/νσης Λιμενικών Έργων της Γενικής 
Δ/νσης Συγκοινωνιακών Έργων της Γενικής Γραμματείας 
Δημοσίων Έργων του Υ.ΠΕ.ΧΩ.ΔΕ, 92380/11220/21-10- 
91 της Δ/νσης Πολεοδομικού Σχεδιασμού του 
Υ.ΠΕ.ΧΩ.ΔΕ., Α.Π. 13070/92/14-6-95 κοινή Υπουργική α¬ 
πόφαση των Υπουργών ΠΕ.ΧΩ.Δ.Ε. και Εμπορικής Ναυτι- 
λίας, με την οποία εγκρίθηκαν οι περιβαλλοντικοί όροι για 
τα λιμενικά έργα και τις θαλάσσιες επιχώσεις στον Τερ¬ 
ματικό Σταθμό Υγροποιημένου Φυσικού Αερίου στη νήσο 
Ρεβυθούσα, Δήμου Μεγάρων και την Α.Π. 69138/21-5-98 
όμοια "περί παρατάσεως της χρονικής ισχύος των Περι¬ 
βαλλοντικών όρων", 2850/28-8-91 της Εφορείας Εναλίων 
Αρχαιοτήτων του Υπουργείου Πολιτισμού, 3793/26-9-91 
της Β Εφορείας Προϊστορικών και Κλασσικών Αρχαιοτή¬ 
των του Υπουργείου Πολιτισμού, 527587/16-9-91 του Ελ¬ 
ληνικού Οργανισμού Τουρισμού, Α3/15532/20-8-91 της 
Δ/νσης Υγείας - Τμήματος Υγειονομικού Ελέγχου της Νο¬ 
μαρχίας Δυτικής Αττικής, 1752/5-7-91 της Δ/νσης Τεχνι¬ 
κών Υπηρεσιών Ν. Δυτικής Αττικής, το πρακτικό της Επι¬ 
τροπής Δημοσίων Κτημάτων Ν. Δυτικής Αττικής, στην 


σύνθεση της οποίας συμμετείχε και εκπρόσωπος του Υ¬ 
πουργείου Εθνικής Οικονομίας, σύμφωνα με τα οριζόμε¬ 
να στην παραγρ. 21, άρθρ. 6 του Ν. 2160/93, το από 6-9- 
91 πρακτικό της Ευκαιριακής Νομαρχιακής Επιτροπής 
(Ε.Ν.Ε.) Δυτικής Αττικής και την 1124441/7889π.ε./ 
Β0010/16-10-98 απόφαση του Υφυπουργού Οικονομι¬ 
κών. 

Κατά την κατασκευή του έργου να ληφθούν υπόψη όλα 
τα μέτρα για την αποφυγή ρύπανσης του θαλασσίου πε¬ 
ριβάλλοντος που προβλέπονται από το Ν. 743/77 (ΦΕΚ 
319/17-10-77τ.Α’), όπως αυτός τροποποιήθηκε και ισχύει 
σήμερα. 

Πριν την έναρξη των εργασιών η Δημόσια Επιχείρηση Α¬ 
ερίου θα πρέπει να ενημερώσει την οικεία Λιμενική Αρχή 
και να εφοδιαστεί με την προβλεπόμενη στο άρθρο 260 
Γ.Κ.Λ. άδεια. 

Οι επιχώσεις να προστατευθούν (εξωτερική στρώση και 
στέψη)με κατάλληλους Φυσικούς Ογκόλιθους Φ.Ο. που 
θα προκύψουν σε συνάρτηση του ύψους κύματος. 

Να τηρηθούν οι πιο κάτω περιβαλλοντικοί όροι, οι οποί¬ 
οι εγκρίνονται με την αριθ. Α.Π. 13070/92/14-6-95 απόφα¬ 
ση Υπουργών ΠΕ.ΧΩ.Δ.Ε. και Εμπορικής Ναυτιλίας. 

Οσον αφορά το είδος και μέγεθος δραστηριότητας: 

Για την εξυπηρέτηση του Τερματικού Σταθμού Υγρο¬ 
ποιημένου Φυσικού Αερίου (ΥΦΑ) στη νήσο Ρεβυθούσα 
να κατασκευαστούν τρία λιμενικά έργα: α)Κρηπίδωμα εκ- 
φόρτωσης του πλοίου ΥΦΑ, β) Κρηπίδωμα εξυπηρέτησης 
των ρυμουλκών του πλοίου ΥΦΑ στην νότια πλευρά, 
γ)κρηπίδωμα Βο-Βο στη βόρεια πλευρά απέναντι από τη 
χερσόνησο της Αγίας Τριάδας και παράκτιος δρόμος νό¬ 
τια και βόρεια για τηνπροσπέλαση των κρηπιδωμάτων. 
Θα διαμορφωθούν με εκσκαφές και επιχώσεις τρεις πλα¬ 
τείες. ί)Πλατεία επιπέδου +400 με εκσκαφή στη δυτική 
και βόρεια πλευρά και επίχωση στη νότια, δυτική και βό¬ 
ρεια πλευρά συνολικού εμβαδού 18.633 τ.μ., II) πλατεία ε¬ 
πιπέδου + 12.00 με εκσκαφή και επίχωση και III) Πλατεία 
επιπέδου +24.00 με εκσκαφή. 

Γιατα υγρά απόβλητα και τις συγκεντρώσεις ρύπων στη 
θάλασσα όπως αυτά αναφέρονται στις οικείες Νομαρχια¬ 
κές Αποφάσεις. 

Οι μέγιστες επιτρεπόμενες συγκεντρώσεις ρύπων στην 
ατμόσφαιρα αναφέρονται στις ΠΥΣ: 
α) 99/10-7-87 (ΦΕΚ 135/28-7-87 τ.Α') και 
β) 25/18-3-88 (ΦΕΚ 52/22-3-88Τ.Α ) 

Το όριο θορύβου καθορίζεται σε 70άΒ(Α) μετρούμενο 
στα όρια της εγκατάστασης. 

Για τις εργασίες κατασκευής να τηρηθούν οι διατάξεις 
των Υπ. Αποφάσεων: α)2640/270(ΦΕΚ 689/18-8-78τ.Β’), 
β)56206/1613 (ΦΕΚ 570/9-9-86 τ.Β’), γ) 69001/1921 (ΦΕΚ 
751/18-8-88τ.Β’) και δ) 765(ΦΕΚ81·'21-2-91τ.Β’). 

Ολες οι επιχώσεις, που θα γίνουν για την κατασκευή 
των λιμενικών έργων και των τριών πλατειών, θα πρέπει να 
ακολουθήσουν τη μέθοδο κατασκευής με εγκιβωτισμό 
των υλικών για να αποφευχθεί ο διασκορπισμός τους στο 
γύρω θαλάσσιο χώρο, θα πρέπει να χρησιμοποιηθούν τα 
προϊόντα εκσκαφής με σκοπό να ελαχιστοποιηθεί η διά¬ 
θεσή τους στη θάλασσα. 

Απαγορεύεται η διάθεση, η απόρριψη των προϊόντων 
εκσκαφής στη θάλασσα. 

Σε περίπτωση που θα υπάρξει πλεόνασμα προϊόντων 
εκσκαφής, αυτά μπορεί να διασκορπισθούν στη θάλασσα 
μόνο σε βάθη μεγαλύτερα από 50 μιέτρα και σε ελάχιστη 

απόσταση 6ν.μ. από τις ακτές, μετά από θετική γνωμά¬ 
τευση κατάλληλου εργαστηρίου (ΕΚΘΕ, Πανεπιστημια¬ 
κού κ.α.) από την οποία θα προκύπτει, ότι τα υλικά αυτά 
δεν είναι επιβλαβή για το θαλάσσιο περιβάλλον και άδεια 
της αρμόδιας Λιμενικής Αρχής, εφόσον δεν υπάρχει άλλη 
εναλλακτική μέθοδος (διάθεση στην ξηρά), όπως προ- 
βλέπεται από* την ισχύουσα νομοθεσία (Ν. 743/77, Ν. 
855/78, Ν. 1147/81, όπως ισχύουν σήμερα. 

Η εγκατάσταση να εφοδιασθεί με ίδια μέσα και υλικά α¬ 
ντιμετώπισης θαλασσίων ρυπάνσεων, που θα υποδει¬ 
χθούν από την αρμόδια Λιμενική Αρχή. 

Να προβλεφθεί η ύπαρξη Σχεδίου αντιμετώπισης έκτα¬ 
κτης ανάγκης (00ΝΤΙ6ΕΝ0Υ ΡΕΑΝ) για την αντιμετώπι¬ 
ση κάθε έκτακτου περιστατικού, που σχετίζεται με τη λει¬ 
τουργία των λιμενικών εγκαταστάσεων. 

Οι ανωτέρω περιβαλλοντικοί όροι ισχύουν μέχρι 31-9- 
2002 και με την προϋπόθεση ότι αυτοί θα τηρούνται με α¬ 
κρίβεια. 

Οι Μελέτες Περιβαλλοντικών Επιπτώσεων θα πρέπει σε 
κάθε έλεγχο να βρίσκονται στο χώρο της εγκατάστασης 
και να επιδεικνύονται σε κάθε αρμόδιο, σύμφωνα με την 
κείμενη νομοθεσία. 

Να τηρηθούν οι διατάξεις του Κ.Ν. 5351/32 "Περί Αρ¬ 
χαιοτήτων". 

Να γνωστοποιηθεί στην Υδρογραφική Υπηρεσία του 
Γ.Ε.Ν. η έναρξη και το τέλος κατασκευής, των έργων και 
μετά την εκτέλεσή τους, ν’ αποσταλλούν σ’ αυτήν σχεδια¬ 
γράμματα κλίμακας 1:500, που να δείχνουν τα έργα που 
έγιναν μαζί με τα γύρω απ’ αυτά βάθη, καθώς και σχεδια¬ 
γράμματα 1:20.000, τα οποία να δείχνουν την γεωγραφι¬ 
κή θέση των έργων, που εκτελέσθηκαν. 

Ο χώρος στον οποίο θα εκτελεσθούν τα έργα θα παρα- 
μείνει κοινόχρηστος και θα χρησιμοποιείται ελεύθερα απ’ 
όλους τους πολίτες. 

Τα έργα που θα γίνουν ανήκουν στο Δημόσιο χωρίς τού¬ 
το να υποχρεούται να καταβάλλει καμιά αποζημίωση. 

Το παραχωρούμενο δικαίωμα χρήσης αιγιαλού - παρα¬ 
λίας μπορεί να ανακληθεί εκ μέρους του Δημοσίου, για 
λόγους Εθνικής Ανάγκης, άμυνας και ασφάλειας της χώ¬ 
ρας για λόγους, κατασκευής δημοσίων και λιμενικών έρ¬ 
γων, όπως και για λόγους παράβασης των όρων με τους 
οποίους χορηγήθηκε η άδεια παραχώρησης. Σ’ αυτές τις 
περιπτώσεις υποχρεούται η Εταιρεία να εγκαταλείψειτην 
χρήση και γενικά όλο το έργο, μέσα σε τακτή προθεσμία, 
χωρίς καμία αξίωση αποζημίωσης από το Δημόσιο. 

Η Δ/νση Τεχνικών Υπηρεσιών της Νομαρχιακής Αυτοδι¬ 
οίκησης να παρακολουθεί την κανονική εκτέλεση των ερ¬ 
γασιών σε συνεργασία με την αρμόδια Λιμενική Αρχή και 
θα αναφέρει στην Κτηματική Υπηρεσία Δυτικής Αττικής 
κάθε διαπιστούμενη παράβαση. 

Το Τμήμα Υγιεινής να καταβάλλει κάθε προσπάθεια και 
να λάβει τα αναγκαία μέτρα, προκειμένου να αποφευχθεί 
η ρύπανση της θαλάσσιας περιοχής. 

Απαγορεύεται η εκτέλεση άλλου έργου στην ως άνω πε¬ 
ριοχή, χωρίς σχετική απόφαση που θα εκδοθεί σύμφωνα 
με τις κείμενες διατάξεις. 

Απαγορεύεται η εκμίσθωση από την Δημόσια Επιχείρη¬ 
ση Αερίου 'Δ.Ε.Π.Α. Α.Ε." ή με άλλο τρόπο παραχώρηση 
της χρήσης του παραχωρούμενου χώρου σε τρίτους, κα¬ 
θώς και η χρησιμοποίησή του για σκοπούς ξένους προς 
το αντικείμενο απασχόλησής της. 

Η έναρξη των εργασιών είναι δυνατή μετά την έκδοση 
του παρόντος. 


Μετά το τέλος των επιχώσεων θα δημιουργηθεί νέος αι- 
γιαλός και παραλία, των οποίων τα όρια θα καθορισθούν 
από την αρμόδια Επιτροπή καθορισμού ορίων αιγιαλού 
και παραλίας και θέσεων αμμοληψίας, ο παλαιός αιγιαλός 
δε, καθώς και το γήπεδο που θα δημιουργηθεί από τις ε- 
πιχώσεις, μετά τον καθορισμό των νέων οριογραμμών αι- 
γιαλού, παραλίας και παλαιού αιγιαλού, να εμβαδομετρη- 
θεί, να οριοθετηθεί και να καταγραφεί από την αρμόδια 
Κτηματική Υπηρεσία Δυτικής Αττικής, ως κτήμα του Δη¬ 
μοσίου, του οποίου η πλήρης κυριότητα ανήκει στο Δη¬ 
μόσιο. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 23 Απριλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΓΕΩΡΓΙΟΣ ΔΡΥΣ 

-♦- ( 2 ) 

Εγκριση διενέργειας πρόσχωσης θαλάσσιας έκτασης 
στη θέση Λούτρα, περιοχής Λέντα, Κοινότητας Μια¬ 
ρούς, Νομού Ηρακλείου από το Υπουργείο Γεωργίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1Τις διατάξεις των άρθρων 30 και επομένων του από 
11/12.11.1929 Δ/τος "περί διοικήσεως Δημοσίων Κτημά¬ 
των”. 

2. - Τις διατάξεις των άρθρων 9 και 12 του Α.Ν.2344/40 
"περί αιγιαλού - παραλίας”. 

3. - Την υπ’αριθμ. 1072065/4952/130020/18.6.98 (ΦΕΚ 
440/24.6.98 τ.Δ’) απόφαση του Υπουργού Οικονομικών, 
με την οποία επικυρώθηκαν οι οριογραμμές αιγιαλού - πα¬ 
ραλίας στην περιοχή του θέματος. 

4. - Το υπ’αριθμ.4012791/20γ/3.12.98 έγγραφο της 
Δ/νσης Τεχνικών Μελετών και Κατασκευών, της Γενικής 
Δ/νσης Εγγειοβελτιωτικών Έργων και Γεωργικών Διαρ¬ 
θρώσεων του Υπουργείου Γεωργίας, με το οποίο έχει ζη¬ 
τήσει την παραχώρηση σ’αυτό της χρήσης αιγιαλού για 
την εκτέλεση του έργου "Κατασκευή αλιευτικού καταφυ¬ 
γίου στη θέση Λούτρα, Κοινότητας, Μιαμούς, Νομού Η¬ 
ρακλείου. 

5. - Το υπ’αριθμ. 121218Ζ ΜΑΒ 98 σήμα του Γενικού Επι¬ 
τελείου Ναυτικού - Δ/νση Α2. 

6. -Τουπ’αριθμ.919.32608/4/98/Σ.924/24.7.1998 έγγρα¬ 
φο της Υπηρεσίας Φάρων του Πολεμικού Ναυτικού. 

7. - Τα υπ’αριθμ.3117.1/Φ03/ΥΠ31/02/17.3.98 και 
3117.1/Φ.03/ΜΠΕ01/28.7.98 έγγραφα της Δ/νσης Λιμενι¬ 
κής Αστυνομίας του Υπουργείου Εμπορικής Ναυτιλίας. 

8. - Την υπ’αριθμ.341 /Σχετ.321 /98 και 327/98 απόφαση 
του Γενικού Γραμματέα Περιφέρειας Κρήτης “περί προέ¬ 
γκρισης χωροθέτησης αλιευτικού καταφυγίου Λέντα, Νο¬ 
μού Ηρακλείου". 

9. - Το υπ’αριθμ.Δ4/207/1/Φ.15/Μ/4.8.98 έγγραφο της 
Δ/νσης Λιμενικών Έργων της Γενικής Γραμματείας Δημο¬ 
σίων Έργων του Υπουργείου ΠΕ.ΧΩ.Δ. Ε. 

10. - Το από 31.8.98 πρακτικό της Νομαρχιακής Επιτρο¬ 
πής Χωροταξίας Περιβάλλοντος (ΝΕΧΩΠ) Νομού Ηρα¬ 
κλείου. 

11. - Την υπ'αριθμ. Α.Π.681/28.5.98 απόφαση του Γένι- 

κού Γραμματέα Περιφέρειας Κρήτης "περί έγκρισης πε¬ 
ριβαλλοντικών όρων για το έργο "Αλιευτικό καταφύγιο 
Λέντα, Νομού Ηρακλείου". 

12 - Το υπ’αριθμ. Φ8/4/4569/17.8.98 έγγραφο της ΚΓ’ Ε¬ 
φορείας Προϊστορικών και Κλασσικών Αρχαιοτήτων, του 
Υπουργείου Πολιτισμού. 

13. - Το υπ’αριθμ. 3530/22.7.98 έγγραφο της Εφορείας 
Εναλίων Αρχαιοτήτων του Υπουργείου Πολιτισμού. 

14. - Το υπ’αριθμ. 502033/14.8.98 έγγραφο του Ελληνι¬ 
κού Οργανισμού Τουρισμού. 

15. -Το υπ’αριθμ. 14624/29.7.98 έγγραφο του Τμήματος 
Υγειονομικού Ελέγχου της Δ/νσης Υγείας, Νομαρχιακής 
Αυτοδιοίκησης, Νομού Ηρακλείου. 

16. - Την υπ’αριθμ. 8554/9947/4.9.98 απόφαση της 
Δ/νσης Τεχνικών Υπηρεσιών Νομαρχιακής Αυτοδιοίκη- 
σης Ηρακλείου "περί έγκρισης της μελέτης του έργου "Α¬ 
λιευτικό καταφύγιο Λέντα, Νομού Ηρακλείου". 

17. - Το από 7.12.98 πρακτικό της Επιτροπής Δημοσίων 
Κτημάτων του Νομού Ηρακλείου, μετοοποίογνωμοδοτεί 
ομόφωνα υπέρ της παραχώρησης δικαιώματος χρήσης 
αιγιαλού στο Υπουργείο Γεωργίας για την κατασκευή του 
αιτουμένου έργου. 

18. - Την υπ’αριθμ.2976/14.12.98 πρόταση - εισήγηση 
της Κτηματικής Υπηρεσίας Ηρακλείου. 

19. - Την υπ’αριθμ. 1139575/10960/Β0010/23.12.98 από¬ 
φαση του Υπουργού Οικονομικών, με την οποία παραχω- 
ρήθηκε στο Υπουργείο Γεωργίας απ’ευθείας το δικαίωμα 
της χρήσης αιγιαλού εμβαδού 6.207 τ.μ. στη θέση Λού- 
τρα, περιοχής Λέντα, Κοινότητας Μιαμούς, Νομού Ηρα¬ 
κλείου, για την εκτέλεση του έργου "Αλιευτικό καταφύγιο 
Λέντα". 

20. - Την αριθ. 1107147/1239/0006Α74.10.96 (ΦΕΚ 
922/7.10.96 τ.Β’) κοινή απόφαση του Πρωθυπουργού και 
του Υπουργού Οικονομικών, που αφορά στην ανάθεση 
αρμοδιοτήτων του Υπουργού Οικονομικών στους Υφυ¬ 
πουργούς. 

Με πρόταση του Υφυπουργού Οικονομικών, αποφασί¬ 
ζει: 

Άρθρο Μόνο 

Εγκρίνει την από το Δημόσιο διενέργεια πρόσχωσης 
θαλάσσιας έκτασης συνολικού εμβαδού 6.497 τ.μ. (Μώ- 
λος I: (25-24-23-22-21-20-19-18-34-33-32-31-30- 29-28- 
27-26-25) = 2709 τ.μ. και ΜώλοςΙΙ: (15-14-13-12-11-10-9- 
8-7-6-5-4-52-51 -50- 49-48-47-46-45-44-43-42-41 -40-39- 
38-37-36-35-15) = 3788 τ.μ.) όπως αυτή εικονίζεται στο, 
από 10.7.98, Τοπογραφικό Διάγραμμα του Πολιπκού Μη¬ 
χανικού Βαγγέλη Δ. Ρομπογιαννάκη, με κλίμακα 1:500, 
που θεωρήθηκε στις 14.7.1998 από τον Προϊστάμενο της 
Τ.Υ.Δ.Κ. Χρηστάκη Γεώργιο. 

Η προαναφερόμενη πρόσχωση να γίνει από το Υπουρ¬ 
γείο Γ εωργίας για την εκτέλεση του έργου "Αλιευτικό κα¬ 
ταφύγιο Λέντα", στη θέση Λούτρα, περιοχής Λέντα, Κοι¬ 
νότητας Μιαμούς, Νομού Ηρακλείου, προκειμένου να ε¬ 
ξυπηρετήσει κατά κύριο λόγο τα αλιευτικά σκάφη της 
περιοχής και σύμφωνα με τους όρους και πς προϋποθέ¬ 
σεις πο υ έχο υν τεθεί με τα έγγραφα 121218Ζ ΜΑΡ 98 σή¬ 
μα του Γενικού Επιτελείου Ναυτικού - Δ/νση Α2, 

919.32608/4/98/Σ.924/24.7.98 της Υπηρεσίας Φάρων του 
Πολεμικού Ναυτικού, 3117.1/Φ.03/ΥΠ31/02/17.3.98 και 
3117.1/Φ.03/ΜΠΕ01/28.7.98 της Δ/νσης Λιμενικής Αστυ¬ 
νομίας του Υπουργείου Εμπορικής Ναυτιλίας, 341/ 
Σχετ.321 /98 και 327/98 απόφαση του Γενικού Γραμματέα 


Περιφέρειας Κρήτης "περί προέγκρισης χωροθέτησης α¬ 
λιευτικού καταφυγίου Λέντα, Νομού Ηρακλείου", 
Δ4/207/1/Φ. 15/Μ/4.8.98 της Δ/νσης Λιμενικών Έργων της 
Γενικής Γραμματείας Δημοσίων Έργων του Υπουργείου 
ΠΕ.ΧΩ.Δ.Ε.,το από31.8.98 πρακτικό της Νομαρχιακής Ε¬ 
πιτροπής Χωροταξίας Περιβάλλοντος (ΝΕΧΩΠ) Νομού 
Ηρακλείου, Α.Π.681/28.5.98 απόφαση του Γενικού Γραμ¬ 
ματέα Περιφέρειας Κρήτης "περί έγκρισης περιβαλλοντι¬ 
κών όρων για το έργο "Αλιευτικό καταφύγιο Λέντα" Νομού 
Ηρακλείου”, Φ8/4/4569/17.8.98 της ΚΓ’ Εφορείας Προϊ¬ 
στορικών και Κλασσικών Αρχαιοτήτων του Υπουργείου 
Πολιτισμού, 3530/22.7.98 της Εφορείας Εναλίων Αρχαιο¬ 
τήτων του Υπουργείου Πολιτισμού, 502033/14.8.98 του 
Ελληνικού Οργανισμού Τουρισμού, 14624/29.7.98 του 
Τμήματος Υγειονομικού Ελέγχου της Δ/νσης Υγείας, Νο¬ 
μαρχιακής Αυτοδιοίκησης, Νομού Ηρακλείου, 8554/ 
9947/4.9.98 απόφαση της Δ/νσης Τεχνικών Υπηρεσιών 
Νομαρχιακής Αυτοδιοίκησης Ηρακλείου "περί έγκρισης 
της μελέτης του έργου "Αλιευτικό καταφύγιο Λέντα, Νο¬ 
μού Ηρακλείου", το από 7.12.98 πρακτικό της Επιτροπής 
Δημοσίων Κτημάτων του Νομού Ηρακλείου, 2976/ 
14.12.98 πρόταση - εισήγηση της Κτηματικής Υπηρεσίας 
Ηρακλείου και την 1139575/10960/ Β0010/23.12.98 από¬ 
φαση του Υπουργού Οικονομικών. 

Συγκεκριμένα: 

Τα βυθοκορρήματα από τυχόν εκσκαφές, θα απορρι- 
φθούν σε βάθη μεγαλύτερα των 100 μ. (-100) η ισοβαθής 
των οποίων διέρχεται ένα (1) ναυτικό μίλι νοτίως της θέ¬ 
σης κατασκευής του έργου. 

Να εξασφαλιστεί ότι τα βάθη πρόσγεια του έργου θα εί¬ 
ναι μεγαλύτερα από εκείνα στο εσωτερικό της λιμενολε- 
κάνης που θα δημιουργηθεί. 

Να τοποθετηθούν ελασπκά παραβλήματα παρά τις θέ¬ 
σεις παραβολής των σκαφών προς αποφυγή ενδεχομέ- 
νων ναυτιλιακών κινδύνων. 

Να προβλεφθεί η κατασκευή έργων υποδομής για την ε¬ 
γκατάσταση δικτύων ηλεκτροδότησης, υδροδότησης, 
πυρόσβεσης κ.λ.π. 

Να ενημερωθεί εγκαίρως η Υδρογραφική Υπηρεσία για 
την ημερομηνία έναρξης των εργασιών και το προβλεπό- 
μενο πέρας αυτών, προκειμένου να προβεί στην έκδοση 
των σχετικών προαγγελιών για την ενημέρωση των ναυ- 
τιλλομένων. 

Μετά το πέρας των έργων να αποσταλλεί στην ίδια ως 
άνω Υπηρεσία λεπτομερής οριζοντιογραφία και ακριβές 
βυθομετρικό διάγραμμα για την ενημέρωση των αντιστοί¬ 
χων Χ.Ε.Ε και λοιπών ναυτιλιακών εκδόσεων. 

Η φωτοσήμανση των έργων να γίνει σύμφωνα με τις ο¬ 
δηγίες της Υπηρεσίας Φάρων και να περιλαμβάνει τα α¬ 
κόλουθα δύο σκέλη: 

α) Την προσωρινή φωτοσήμανση των έργων κατά την 
διάρκεια της εκτέλεσής τους, σύμφωνα με τις διατάξεις 
του άρθρου 21 Ν. 1629/51 “Περί Φάρων" και 
β) Την οριστική φωτοσήμανση μετά την ολοκλήρωσή 
τους. 

Να τηρηθούν οι περιβαλλοντικοί όροι που τίθενται και ε- 
γκρίνονται με την υπ’αριθμ.681/28.5.98 απόφαση του Γε¬ 
νικού Γραμματέα Περιφέρειας Κρήτης. 

Οι αναφερόμενοι στην πιο πάνω απόφαση περιβαλλο¬ 
ντικοί όροι ισχύουν μέχρι 31.12.2007 και με την προϋπό¬ 
θεση ότι θα τηρούνται τα στοιχεία, που αναφέρονται στην 
εγκριθείσα Μελέτη Περιβαλλοντικών Επιπτώσεων των 
έργων. 

Η Μελέτη Περιβαλλοντικών Επιπτώσεων πρέπει σε κά¬ 
θε έλεγχο να βρίσκεται στο χώρο των έργων και θα επι¬ 
δεικνύεται σε κάθε αρμόδιο σύμφωνα με την κείμενη νο¬ 
μοθεσία. 

Ο ανάδοχος των έργων (εργολάβος) πριν την έναρξη 
των εργασιών να ενημερώσει την Λιμενική Αρχή Ηρακλεί¬ 
ου , προκειμένου να εφοδιαστεί με την προβλεπόμενη στο 
άρθρο 260 του Γενικού Κανονισμού Λιμένα, άδεια. Επίσης 
να λάβει όλα τα μέτρα προστασίας για την αποφυγή ρύ¬ 
πανσης του θαλασσίου περιβάλλοντος που θα του υπο¬ 
δείξει η Λιμενική Αρχή, σύμφωνα με την ισχύουσα νομο¬ 
θεσία, προκειμένου να αποφευχθούν προβλήματα στην 
ασφάλεια της ναυσιπλοΐας. 

Να ληφθούν όλα τα απαραίτητα μέτρα για την αποφυγή 
ατυχημάτων που θα του υποδείξει η Λιμενική Αρχή. 

Τα βυθοκορρήματα που θα προκόψουν από τις εκσκα¬ 
φές εφόσον δεν υπάρχει δυνατότητα διάθεσης στην ξηρά 
να διασκορπιστούν σε απόσταση πέραν του ενός (1) μιλί¬ 
ου από την ακτή και σε βάθος μεγαλύτερο των εκατό (100) 
μέτρων, ώστε να μην αλλοιωθούν τα βάθη της περιοχής, 
μετά από θετική γνωμάτευση αρμοδίου Κρατικού Εργα¬ 
στηρίου (ΕΚΘΕ) από την οποία να προκύπτει ότι τα υλικά 
δεν είναι επιβλαβή για το θαλάσσιο περιβάλλον. 

Να προβλεφθεί χώρος υποδοχής των ελαιοειδών κατα¬ 
λοίπων και αποβλήτων των σκαφών που προσεγγίζουν και 
επίσης να προσδιοριστεί ο τρόπος απομάκρυνσής τους. 

Με μέριμνα της Λιμενικής Αρχής να ληφθούν δείγματα 
θαλασσίου ύδατος πριν από την έναρξη κατασκευής του 
έργου αμέσως μετά το πέρας των εργασιών και στη συ¬ 
νέχεια ανά εξάμηνο, προκειμένου να διαπιστώνεται η ποι¬ 
ότητά του. 

Να προβλεφθεί η εγκατάσταση σύγχρονου συστήμα¬ 
τος πυρόσβεσης κατάλληλου για την κάλυψη αναγκών 
σύμφωνα με τις υποδείξεις της Πυροσβεστικής Υπηρε¬ 
σίας. 

Να προβλεφθεί η επέκταση ή η δημιουργία δικτύων ύ¬ 
δρευσης όσον αφορά την πυρασφάλεια, καθώς και η ε¬ 
γκατάσταση κατάλληλων και επαρκών χώρων υγιεινής, 
αλλά και κατασκευές για τη δυνατότητα εξυπηρέτησης α¬ 
τόμων με ειδικές ανάγκες. 

Να τηρηθούν οι διατάξεις του Κ.Ν. 5351/31 "Περί Αρ¬ 
χαιοτήτων". 

Όλες οι εκσκαφικές εργασίες τόσο οι χερσαίες όσο και 
οι θαλάσσιες να παρακολουθούνται από εντεταλμένο υ¬ 
πάλληλο της Εφορείας Εναλίων Αρχαιοτήτων, ο οποίος 
θα διακόψει τις εργασίες σε περίπτωση εντοπισμού αρ¬ 
χαίων και θα επακολουθήσουν οι κατά νόμο ενέργειες αυ¬ 
τής. 

Να ληφθούν όλα τα αναγκαία μέτρα προστασίας θα¬ 
λασσίου και χερσαίου περιβάλλοντος. 

Να γνωστοποιηθεί στην Υδρογραφική Υπηρεσία του 
Γ.Ε.Ν. η έναρξη και το τέλος κατασκευής των έργων και 
μετά την εκτέλεσή τους να αποσταλλούν σ’αυτήν σχεδια¬ 
γράμματα κλίμακας 1:500, που να δείχνουν τα έργα που 


έγιναν μαζί μετά γύρω από αυτά βάθη, καθώς και σχεδια¬ 
γράμματα κλίμακας 1:20.000, τα οποία να δείχνουν τη γε¬ 
ωγραφική θέση των έργων που εκτελέστηκαν. 

Ο χώρος στον οποίο θα εκτελεστούν τα έργα, θα παρα- 
μείνει κοινόχρηστος και θα χρησιμοποιείται ελεύθερα α¬ 
πό όλους τους πολίτες. 

Τα έργα που θα γίνουν στον αιγιαλό ανήκουν στο Δημό¬ 
σιο, χωρίς τούτο να υποχρεούται να καταβάλλει καμιά α¬ 
ποζημίωση. 

Το παραχωρούμενο δικαίωμα χρήσης αιγιαλού μπορεί 
να ανακληθεί εκ μέρους του Δημοσίου για λόγους Εθνι¬ 
κής ανάγκης, άμυνας και ασφάλειας της χώρας, αλλά και 
λόγους κατασκευής δημοσίων και λιμενικών έργων άλλης 
χρήσης, όπως και για λόγους παράβασης των όρων με 
τους οποίους χορηγήθηκε η άδεια παραχώρησης. Στις 
περιπτώσεις αυτές ο φορέας εκτέλεσης του έργου (το Υ¬ 
πουργείο Γεωργίας) υποχρεούται να εγκαταλείψει τη 
χρήση και γενικά όλο το έργο μέσα σε τακτή προθεσμία, 
χωρίς καμιά αξίωση αποζημίωσης από το Δημόσιο για ο¬ 
ποιαδήποτε αποζημίωση. 

Η έναρξη των εργασιών είναι δυνατή μετά την έκδοση 
του παρόντος. 

Απαγορεύεται η εκτέλεση οποιοσδήποτε άλλου έργου 
στην ίδια περιοχή χωρίς την έκδοση σχετικής άδειας από 
την Αρμόδια Αρχή. 

Η Δ/νση Τεχνικών Μελετών και Κατασκευών του Υπουρ¬ 
γείου Γεωργίας να παρακολουθεί την κανονική εκτέλεση 
των εργασιών σε συνεργασία με τη Δ/νση Τεχνικών Υπη¬ 
ρεσιών της Νομαρχιακής Αυτοδιοίκησης Νομού Ηρακλεί¬ 
ου και την αρμόδια Λιμενική Αρχή και να αναφέρει στην 
Κτηματική Υπηρεσία Ηρακλείου κάθε διαπιστούμενη πα¬ 
ράβαση. 

Το Τμήμα Υγιεινής να καταβάλλει κάθε προσπάθεια και 
να λάβει τα αναγκαία μέτρα, προκειμένου να αποφευχθεί 
η ρύπανση της θαλάσσιας περιοχής. 

Μετά το τέλος της πρόσχωσης θα δημιουργηθεί νέος 
αιγιαλός και παραλία, των οποίων τα όρια θα καθορι- 
σθούν από την αρμόδια Επιτροπή καθορισμού ορίων αι- 
γιαλού και παραλίας και θέσεων αμμοληψίας, ο παλαιός 
αιγιαλός δε, καθώς και το γήπεδο που θα δημιουργηθεί α¬ 
πό την πρόσχωση, μετά τον καθορισμό των νέων οριο- 
γραμμών αιγιαλού, παραλίας και παλαιού αιγιαλού, να εμ- 
βαδομετρηθεί, να οριοθετηθεί και να καταγραφεί από την 
αρμόδια Κτηματική Υπηρεσία Ηρακλείου, ως κτήμα του 
Δημοσίου, του οποίου η πλήρης κυριότητα ανήκει στο Δη¬ 
μόσιο. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 30 Απριλίου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΙρ: νννννν.βί,ς γ 

ΙΝΤΕΡΝΕΤ: ΙίοΙ.θγ 

8-ΓΠΘίΙ: ηνβδ @ ΡιοΙ.^γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. # 5248 320 

ΘΕΣΣΑΛΟΝΙΚΗ 1 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ. Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Λ , 0 ... . , Γ 4ΛΛ * 

- Απο 8 σελίδες και ανω προσαυξηση 100 δρχ. ανα θσέλιδο η μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. ] 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 
ί ϊαράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 »► . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 »> . 500 » . 

3.000 » . 150 » . 

10,000 >» . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. Α Ε.Π.Ε. 

250.000 » . 12.500 » . 

1 * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΊ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά απ<4 ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 











